The Twist

The Twist er en bru, et kunstgalleri og en skulptur i en og samme bygning som ligger ved Kistefos-Museets skulpturpark. Den er tenkt som en bjelke som er vridd 90 grader nær midten for å skape en skulpturell form når den vrir seg med et spenn på 60 meter over Randselva. The Twist er designet av det danske Arkitektfirmaet Bjarke Ingels Group (BIG) og ble innviet i 2019 av dronning Sonja. Både Bloomberg og The Daily Telegraph har kåret The Twist til en av de vakreste og mest spennende bygningene som åpnes i 2019. Brua Kistefos trengte et nytt museumsbygg som oppfylte kravene til stedets ambisjoner om å kunne vise frem internasjonal kunst av høy klasse. I tillegg hadde de et behov for en bru nummer to i parken, ettersom parken hadde ekspandert nedover på begge sider av elven. Ideen om å slå sammen disse to behovene i ett og samme bygg kom fra arkitektene i BIG. En bru som spenner 60 meter over en elv og en bygning i ett gir en kompleks konstruksjon. Den 1000m2 store brua/bygningen går over Randselva, som på dette stedet er grensen mellom Jevnaker og Ringerike kommuner. Brua binder sammen stien i landskapet i skulpturparken, og begge sider av bygget fungerer som hovedinngang. Den har en dobbeltbuende geometri består av rette 40 cm brede aluminiumspaneler i en viftebevegelse. Fra sørsiden av elven går man inn via en dramatisk toetasjes dør, og inne har man klar siktlinje gjennom hele bygningen til inngangen i nord. I nordenden gir en glassvegg i full høyde panoramautsikt til Kistefos Træsliberi og elven, mens vinduene bøyes oppover fra full høyde til å danne en 25 cm bred stripe med takvindu. Gallerier The Twist har tre gallerier, Closed Gallery, Twist Gallery og Panorama Gallery. Closed Gallery har høy takhøyde og ingen vinduer som slipper dagslyset inn. Twist Gallery er, som navnet antyder, innsiden av selve twisten. I denne delen blir tak til vegger og vegger til tak når bygget vris 90 grader. I nordenden kommen man inn i Panorama Gallery som med sine store vinduer slipper dagslyset inn og gir utsikt over de omliggende områdene, elva og skulpturparken. Skulpturen Den uvanlige skulpturelle formen vakte oppmerksomhet helt fra det første gang ble vist tegninger av bygget. Vridningen midt på gir det en dramatisk virkning og det er en unik bygning som strekker seg som en skulptur over elva. Samspillet mellom bygningen, elva og skogen skifter etter tidspunkt på året, dagen og været. Bilder Priser og nominasjoner Etter åpningen har The Twist blitt nominert til en rekke priser og utnevnelser: New York Times: 52 Places to go, number 21 Leading, Culture Destination Awards 2020: Shortlist, Best Architecture Designboom: Winner of TOP 10 museums and cultural venues of 2019 Wallpaper*: Design Awards 2020: Best New Public Building, Shortlist Archdaily: Best Architectural Projects of 2019, Shortlist J.P.Morgans #Nextlist 2020 Architectural, Photography Awards 2019: Overall winner Dezeen: Number two at Top 10 museums and galleries of 2019 Domus: Number three at Top 10 architecture projects of 2019 Architectural Digest: 7 musées à l’architecture spectaculaire qui ont marqué 2019 Architizer, Popular Choice awards: Shortlisted for both Architecture + Engineering and Gallery & Exhibition Spaces. Se også Kistefos-Museets skulpturpark Kistefos Træsliberi Kistefoss Kistefoss I kraftverk Referanser Eksterne lenker Offisielt nettsted (en) The Twist – kategori av bilder, video eller lyd på Commons